turjo4nis/wikipedia-bn-dump-20250701 huggingface dataset:
প্রধান মূল

উদ্ভিদের বীজের ভ্রূণমূল অংশ থেকে যা বেরিয়ে আসে তা হল স্থানিক মূল। উদ্ভিদের বৃদ্ধির সাথে সাথে স্থানিক মূল প্রধান মূলে পরিবর্তিত হয়। প্রধান মূল থেকে শাখামূল এবং প্রশাখা মূল বেরিয়ে আসে। একটি প্রধান মূল পদ্ধতিগতভাবে একটি উদ্ভিদের, বৃহত্তম অংশ, অধিক কেন্দ্রীয়, এবং সবচেয়ে মোটা হয়। সাধারণত একটি প্রধান মূল কিছুটা সোজা এবং খুব পুরু হয়, এবং এর সরাসরি নিম্নগামী বৃদ্ধি ঘটে।

প্রধানমূলের বৈশিষ্ট্য
বৃক্ষের প্রধানমূল প্রথমদিকে মাধ্যাকর্ষণের প্রভাবেই নিচের দিকে যায়, কিন্তু সাধারণ বৃক্ষের শেকড় এক মিটারের মধ্যেই সীমিত হয়ে যায়। এর কারণ, শিকড় যত নিচে যেতে থাকে মাটি তত কঠিন ও দুর্ভেদ্য হতে থাকে। এতে অক্সিজেন এবং জল দুটোরই অভাব দেখা দেয়। এই অবস্থায় পাশ থেকে শিকড়গুলো ছড়িয়ে যেতে থাকে বাতাস, জল ও পুষ্টির সন্ধানে। তবে এর কিছু ব্যতিক্রমও দেখা যায়। পৃথিবীর একেক জায়গার মাটি একেক রকম, প্রতিটি ইকোসিস্টেমের মাটিই ভিন্ন। মেরু তুন্দ্রায় হিমজমাট মৃত্তিকার উপর পর্যন্ত শিকড়ের বিস্তার ঘটে আর শুষ্ক মরুতে গাছের শিকড় বালির ভেতর শতফুট নিচেও চলে যেতে পারে। সাধারণত ছোট বীজধারী গাছের প্রধানমূল ছোট হয় যেমন, বট, অশ্বত্থ, উইলো, পপলার ইত্যাদি।

মুলের প্রকারভেদ
অভিযোজনের কারণেও শিকড়ের নানাবিধ রূপান্তর ঘটতে পারে যেমন অস্থানিকমূল, বায়বীয়মূল, চোষকমূল, ঠেসমূল, অধিমূল, শ্বাসমূল ইত্যাদি। অক্সিজেন ও জলের যুগ্ম সরবরাহ না থাকলে শিকড় সেদিকে প্রবাহিত হতে পারে না। মাটির নিচে জলের গতি খুবই কম। তাই শিকড়কেই বেরুতে হয় জলের সন্ধানে যে জলে দ্রবীভূত থাকে নানারকম পুষ্টি। এই পুষ্টি সংগ্রহের জন্য থাকে মাইকোরাইজা নামের এক ধরনের মিথোজীবী ছত্রাক যার কারণে সংগ্রহ শতগুণ বেড়ে যায়। শিকড় স্বভাবগতভাবে সুবিধাবাদী; এরা পাথরের ফাটলে, অপেক্ষাকৃত নরম মাটির ভেতরে, পুরানো শিকড়ের চ্যানেলেই প্রবাহিত হতে চায়।

তথ্যসূত্র

উদ্ভিদ মূল
স্থানাঙ্ক ব্যবস্থা

জ্যামিতিতে, একটি স্থানাঙ্ক ব্যবস্থা হচ্ছে এমন একটি ব্যবস্থা যেখানে এক বা একাধিক   সংখ্যা, অথবা স্থানাঙ্ক ব্যবহার করে ইউক্লিডীয় স্পেসে একটি বিন্দু অথবা অন্য জ্যামিতিক উপাদানের অনন্য অবস্থান নির্ণয় করা হয়।  স্থানাঙ্ক ক্রম অত্যন্ত তাত্পর্যপূর্ণ এবং কখনও কখনও এদেরকে একটি ক্রমিক সেটের তালিকায় এদের অবস্থানের মাধ্যমে আবার কখনও একটি অক্ষরের মাধ্যমে প্রকাশ করা হয়, যেমন "x-স্থানাঙ্ক"। সাধারণ গণিতে স্থানাঙ্ক হিসেবে সাধারণত বাস্তব সংখ্যা ব্যবহৃত হয়, কিন্তু জটিল সংখ্যা ও হতে পারে একটি অধিকতর বিমূর্ত ব্যবস্থার উপাদান যেমন বিনিময় চক্রের ক্ষেত্রে। একটি স্থানাঙ্ক ব্যবস্থা ব্যবহার করে জ্যামিতিক সমস্যাগুলোকে গাণিতিক সমস্যায়,একইভাবে গাণিতিক সমস্যাগুলোকে জ্যামিতিক সমস্যায় রূপান্তর করা যায়,এটা বৈশ্লেষিক জ্যামিতির ভিত্তি।

সাধারণ স্থানাঙ্ক ব্যবস্থা

জ্যামিতিক বস্তুর স্থানাঙ্ক

রূপান্তর

স্থানাঙ্ক রেখা\বক্র রেখা এবং তল\পৃষ্ঠতল

স্থানাঙ্ক নকশা

পারিপার্শ্বিক স্থানাঙ্ক

তথ্যসূত্র

তথ্যসূত্র

জ্যামিতি
স্থানাঙ্ক পদ্ধতি
সোনাবল্গা

সোনাবল্গা(বৈজ্ঞানিক নাম: Graphium antiphates(Cramer)) এক প্রজাতির বড় আকারের প্রজাপতি, যার মূল শরীরটা সাদা বর্ণের, ডানা কালো এবং তার ওপর সবুজ রঙের নকশাযুক্ত। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।

আকার 
সোনাবল্গা এর প্রসারিত অবস্থায় ডানার আকার 80-95 মিলিমিটার দৈর্ঘ্যের হয়।

উপপ্রজাতি
ভারতে প্রাপ্ত সোনাবল্গা এর উপপ্রজাতি হল-
 Graphium antiphates naira Moore, 1903	– Sahyadri Five-bar Swordtail
 Graphium antiphates pompilius Fabricius, 1787	– Indo-Chinese Five-bar Swordtail

বিস্তার 
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

বর্ণনা 
পুরুষ এবং স্ত্রী উভয়েরই ডানার উপরিতলের মূল রঙ সাদা।

সামনের ডানার সেল এ কোস্টাল প্রান্তরেখা থেকে আনুলম্বিক ভাবে বিস্তৃত ৫টি ছোট কালো বন্ধনী আছে যেগুলির মধ্যে বেসাল বন্ধনীটি ডরসাম অবধি, সাব-বেসাল বন্ধনীটি ১নং ইন্টারস্পেস পর্যন্ত, মধ্যবর্তী এবং প্রি-এপিকাল বন্ধনীটি মেডিয়ান অথবা মধ্যবর্তী শিরা অবধি এবং পঞ্চম এপিকাল বন্ধনীটি ডিসকোসেলুলার অংশের মধ্য দিয়ে চওড়া ভাবে সেল এর নিম্নতল পর্যন্ত বিস্তৃত। এই ৫টি বন্ধনীগুলির একটু পরেই চওড়া কালচে খয়েরী একটি পোস্টডিসকাল বন্ধনী এবং চওড়া কালচে খয়েরী তীর্যক টার্মিনাল বন্ধনী যথাক্রমে কোস্টা এবং শীর্ষভাগ থেকে টর্নাল কোন আবধি বিস্তৃত। শেষোক্ত বার অথবা বন্ধনী দুটি ৪ নং শিরার নিচে মিলিত হয়েছে এবং টর্নাসে গিয়ে একটি বিন্দুতে শেষ হয়েছে। সেল এর সাদা অংশ ভিতরের দিকে (বেসের দিকে) হালকা সবুজ রঙ্গে আচ্ছন্ন। কালো সেলুলার এপিকাল বন্ধনী এবং ডিসকাল বন্ধনীর মধ্যবর্তী  অংশে ছোট ভাংগা ভাংগা চিকিচিকে সবুজ বন্ধনী দেখা যায়। ডিসকাল এবং টার্মিনাল বন্ধনীর মধ্যবর্তী অংশেও এই একই প্রকার সবুজ বন্ধনী বিদ্যমান।

পিছনের ডানার উপরিতলে বেস এর তিন-চতুর্থাংশ সমানভাবে সাদা এবং  ডানার নিম্নতলের কালো দাগ-ছোপগুলি ওই সাদা অংশের ভিতর দিয়ে ছোখে পড়ে। টার্মেন এর চার ভাগ কালচে ছাই রঙ্গা এবং বক্র, অসম আকৃতির একসারি সাবটার্মিনাল অর্ধচদ্রাকার কালো দাগ টার্মেন এর ওই কালচে ছাই রংগা অংশকে আড়াআড়িভাবে ভাবে ছেদ করে। অর্ধচন্দ্রাকৃতি কালো দাগের সারিটি একটি কালো টর্নাল ছোপ এ গিয়ে শেষ হয়েছে। এর পাশেই একটি কালো টার্মিনাল বন্ধনী রয়েছে। ডানার প্রান্তভাগ খাঁজকাঁটা। কালো টর্নাল ছোপটির নিচে প্রান্তরেখার ‘ v’ আকৃতি অংশ কমলা-হলুদ কিনারা যুক্ত। লেজটি কালচে ধূসর ছাই রঙ্গা, এর লেজের প্বার্শ কিনারা এবং শীর্ষভাগ সাদা।

চিত্রশালা

তথ্যসূত্র  

ভারতের প্রজাপতি
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
অরুণাচল প্রদেশে প্রাপ্ত প্যাপিলিওনিডি গোত্রের প্রজাপতি
এশিয়ার প্রজাপতি
পাকিস্তানের প্রাণিকুল
১৭৭৫-এ বর্ণিত প্রজাপতি
সিঙ্গাপুরের প্রজাপতি
পিটার ক্রেমার কর্তৃক নামকরণকৃত ট্যাক্সা
ঝামটি গরান

ঝামটি গরান (বৈজ্ঞানিক নাম:Ceriops decandra) হচ্ছে Rhizophoraceae পরিবারের এক প্রজাতির বৃক্ষ।

বিবরণ 
গরান গ্রীষ্মমণ্ডলীয় এশিয়ার একটি ম্যানগ্রোভ উদ্ভিদ। এর বৈজ্ঞানিক নাম Ceriops decandra।   নির্দিষ্ট উপাধি ডেকন্দ্রা  গ্রিন অর্থ থেকে "দশ পুরুষ" এসেছে যা দশটি স্ট্যাম্পের ফুলের কথা উল্লেখ করে।
ভারতে এবং বাংলাদেশ (সুন্দরবনসহ), বার্মা, থাইল্যান্ড এবং পলিনুল মালয়েশিয়ার সাথে স্বাভাবিকভাবেই বৃদ্ধি পায়। তার বাসস্থান হল ম্যানগ্রোভ উপকূলে এবং জোয়ারাল ক্রিকে। উদ্ভিদটি ১৫ মিটার (১২') বা মিটার (৫০ ফুট) লম্বা পর্যন্ত একটি ঝাড় বা ছোট গাছ হিসাবে বৃদ্ধি পায়। তার ছালটি ফ্যাকাশে বাদামী ফুলগুলি হল সাদা। এর Ovidoado ক্যাপচার ফল ১.৮ সেন্টিমিটার (০.৭ মধ্যে দীর্ঘ)

তথ্যসূত্র

বাংলাদেশের উদ্ভিদ
ভারতের উদ্ভিদ
মিয়ানমারের উদ্ভিদ
থাইল্যান্ডের উদ্ভিদ
ম্যানগ্রোভ
হৈমন্তী শুক্লা

হৈমন্তী শুক্লা (জন্ম: ফেব্রুয়ারি ২, ১৯৪৯) একজন বাঙালি গায়িকা। তাঁর পরিবার ছিল হিন্দুস্তানি শাস্ত্রীয় সংগীতের ঐতিহ্যের অনুসারী এবং এটি তাঁকে একজন ধ্রুপদী প্রশিক্ষিতা গায়িকাতে পরিণত হতে সাহায্য করেছিল।  ১৯৭২ সালে তাঁর প্রথম রেকর্ড করা গানটি ছিল এতো কান্না নয় আমার।

প্রথম জীবন
হৈমন্তী ভারতের পশ্চিমবঙ্গ রাজ্যের কলকাতা শহরে সুবিখ্যাত হিন্দুস্তানি শাস্ত্রীয় কণ্ঠসংগীতশিল্পী পণ্ডিত হরিহর শুক্লার গৃহে জন্মগ্রহণ করেন। তিনি তাঁর বাবার কাছ থেকেই প্রশিক্ষণপ্রাপ্ত হন।

প্রথম রেকর্ড 
২১ বছর বয়সে ১৯৭০ সালে শৈলেন মুখোপাধ্যায়ের সুরে একটি ছড়া গান প্রথম রেকর্ড করেন হৈমন্তী শুক্লা।

প্রথম পুজোর গান
২৩ বছর বয়সে ১৯৭২ সালে শৈলেন মুখোপাধ্যায়ের সুরে পুলক বন্দ্যোপাধ্যায়এর লেখা 'এতো কান্না নয় আমার'।

সংগীত জীবন
১৯৮৬-৮৭ এ পণ্ডিত রবিশঙ্কর-এর সুরে বাংলা গান করেন। বলিউডের চলচ্চিত্রে তাঁর গাওয়া একটি জনপ্রিয় গান হল “কঁহা সে আয়া বদরা”।

চলচ্চিত্র
অমৃতা (২০১২)
আরোহণ (২০১০)
মুসলমানীর গল্প (২০১০)
১ নম্বর প্লাম ভিলা (২০০৯)
অন্তরতম (২০০৮)
গান্ধর্বী (২০০২)
ভক্তের ভগবান (১৯৯৭)
দর্পচূর্ণ (১৯৮০)
সিস্টার (১৯৭৭)
অসাধারণ (১৯৭৭)
আমি সে ও সখা(১৯৭৭)

পুরস্কার

তথ্যসূত্র

বহিঃসংযোগ 

জীবিত ব্যক্তি
১৯৪৯-এ জন্ম
কলকাতার ব্যক্তি
বাঙালি সঙ্গীতশিল্পী
বাঙালি সুরকার
কলাকার পুরস্কার বিজয়ী
পশ্চিমবঙ্গের নারী সঙ্গীতজ্ঞ
ভারতীয় হিন্দু

mr:हैमंती शुक्ला
কলকাতার সঙ্গীতশিল্পী
বাঙালি হিন্দু
ভারতীয় ধ্রুপদী গায়িকা
২০শ শতাব্দীর ভারতীয় গায়ক
২১শ শতাব্দীর ভারতীয় গায়ক
২০শ শতাব্দীর ভারতীয় গায়িকা
২১শ শতাব্দীর ভারতীয় গায়িকা
নিউ জলপাইগুড়ি-আলিপুরদুয়ার-শামুকতলা রোড লাইন

নিউ জলপাইগুড়ি-আলিপুরদুয়ার-শামুকতলা রোড রেল লাইন  হল ভারতের পশ্চিমবঙ্গ রাজ্যের একটি রেলপথ। এই রেলপথ  দীর্ঘ। এই রেলপথটি উত্তর বঙ্গের জলপাইগুড়ি ও আলিপুরদুয়ার জেলার একটি গুরুত্ব রেলপথ। বিভিন্ন আঞ্চলিক ও দূরপাল্লার রেল চলাচল করে এই রেলপথে।

ইতিহাস
১৯৪৭ সালের আগে ভারতের উত্তরবঙ্গ ও অসমের রেল যোগাযোগ রক্ষিত হত পূর্ববঙ্গের মধ্যে দিয়ে। দেশভাগের পর সেই যোগসূত্র বিচ্ছিন্ন হয়ে পড়ে ১৯৪৮ সালের ২৬ জানুয়ারি অসম রেল লিংক প্রকল্প গৃহীত হয়। ১৯৫০ সালের ২৬ জানুয়ারি এই পথে প্রথম ট্রেন চলে। প্রকল্পটি ছিল মূলত একটি ১৪২ মেইল দীর্ঘ  মিটার গেজ লাইন। এটি ফকিরাগ্রাম রেল স্টেশনকে কিশানগঞ্জ রেল স্টেশনের সঙ্গে যুক্ত করেছিল। ২০০৩-০৬ সালে এই রুটটিকে  ব্রডগেজে রূপান্তরিত করা হয়।

১৯৬০-এর দশকে নিউ জলপাইগুড়ি থেকে শামুকতলা রোড পর্যন্ত ব্রডগেজ লাইনটি যুক্ত হয়েছিল।

অবস্থান

এই রেল লাইনটি জলপাইগুড়ি ও আলিপুরদুয়ার জেলার হিমালয় এর পাদদেশে ডুয়ার্স এলাকায় ১৪০ কিলোমিটার বিস্তৃত। এই পথে রেল লাইনটি তিস্তা নদী অতিক্রম করেছে।রেলপথটি অতিক্তম করেছে বহু ছোট পাহাড়, চা বাগান। গরুমারা জাতীয় উদ্যান, জলদাপাড়া জাতীয় উদ্যান, বক্সা ব্যাঘর প্রকল্প প্রভৃতি বহ ভূমির মধ্য দিয়ে এই রেলপথ অগ্রসর হয়েছে।

হাতি সমস্যা
এই রেলপথের আশেপাশে বহু হাতি বসবাস করে।হাতিদের চলাচলের পথ এই রেলপথ দ্বারা খন্ডিত হয়েছে।ফলে বহু হাতি এই রেলপথ অতিক্রম করার সময় ট্রেনের ধ্বাকায় মারা যায়।এই বিরুদ্ধে স্থানীয় জনগণ প্রতিরোধ গড়ে তুলেছে।

সিকিম সংযোগ
সিকিম এর সঙ্গে বাকি ভারতের রেল সংযোগ ঘটাতে সিকিম রেল সংযোগ প্রকল্প নিয়েছে উত্তর-পূর্ব সীমান্ত রেল । এই রেলপথটি  নিউ জলপাইগুড়ি-আলিপুরদুয়ার-শালুখতলা রোড রেল লাইন-এর সেবক রেল স্টেশন থেকে একটি রেলপথ নির্মাণ করা হবে সিকিমের রংপো পর্যন্ত।এই রেলপথটি ব্রডগেজ রেলপথ হিসাবে নির্মাণ করা হবে।এই পথের মোট দৈর্ঘ্য হবে  ।পড়ে রেলপথটি সিকিমের রাজধানী গ্যাংটক পর্যন্ত নিয়ে যায়া হবে।সেবক থেকে গ্যাংটক পর্যন্ত রেলপথটি  দীর্ঘ হবে।

শাখা লাইন
মালবাজার থেকে একটি মিটার গেজ লাইন কোচবিহারের চ্যাংরাবান্ধা পর্যন্ত রয়েছে।আবার এই রেলপথ সীমান্ত অতিক্রম করে বাংলাদেশের বুড়ি মারি   হয়ে লালমনিরহাট পর্যন্ত গেছে।ভারতের অংশে বর্তমানে কোনো রেল পরিসেবা চালু নেই। বর্তমানে এই রেলপথটি ব্রডগেজে রূপান্তরের কাজ চলছে।

আরও দেখুন

 হাওড়া-নিউ জলপাইগুড়ি লাইন

তথ্যসূত্র

বহিঃসংযোগ

{

ভারতের রেলপথ
ভারতের ৫ ফুট ৬ ইঞ্চি গেজের রেলপথ‎
শিলিগুড়ির পরিবহন
পশ্চিমবঙ্গের রেল পরিবহন
আলিপুরদুয়ার রেলওয়ে বিভাগ
জারকা বিশ্ববিদ্যালয়

জারকা  বিশ্ববিদ্যালয় (আরবি: جامعة الزرقاء) হচ্ছে  জর্দানের জারকা প্রশাসনিক অঞ্চলে,  জারকা শহরের একটি বিশ্ববিদ্যালয়।  এটি শহরের কেন্দ্রস্থল থেকে প্রায়  ৬কিলোমিটার পূর্ব দিকে  ১৯৯৪ সালে প্রতিষ্ঠিত হয়। বিশ্ববিদ্যালয়টির প্রথম শিক্ষাবর্ষে, প্রতিষ্ঠানটিতে মাত্র ১৫০ ছাত্রছাত্রী অধ্যয়ন করত। ২০১৩/২০১৪ শিক্ষাবর্ষে, ৪৩ টি প্রধান বিষয়ে ৯,০০০ এর অধিক শিক্ষার্থী ছিল।

বিশ্ববিদ্যালয় ক্যাম্পাসটি আরব বিশ্ববিদ্যালয় এ্যাসোসিয়েশনের কম্পিউটিং এবং ইনফরমেশন সোসাইটি কলেজের সাধারণ সচিবালয়ের প্রধান কার্যালয়ে অবস্থিত। এটা আন্তর্জাতিক আরব কনফারেন্স এর তথপ্রযুক্তির(ACIT) সাধারণ সচিবালয়ের ও স্থায়ী নিবাস।

কলেজসমূহ

 বিজ্ঞান এবং তথ্যপ্রযুক্তি অনুষদ  
 এলাইড মেডিক্যাল সাইন্স অনুষদ  
 অর্থনীতি এবং ব্যবস্থাপনা অনুষদ  
 কলা অনুষদ  
 শিক্ষা বিজ্ঞান অনুষদ  
 শরীয়া অনুষদ (ইসলাম শিক্ষা)  
 নার্সিং অনুষদ  
 আইন অনুষদ  
 ফার্মেসি কলেজ  
 ইঞ্জিনিয়ারিং অনুষদ  
 কলা এবং ডিজাইন অনুষদ  
 স্নাতক শিক্ষা অনুষদ  
 সাংবাদিকতা এবং গণমাধ্যম অনুষদ

তথ্যসূত্র

বহিঃসংযোগ
 http://zu.edu.jo/EN 

১৯৯৪-এ প্রতিষ্ঠিত শিক্ষাপ্রতিষ্ঠান
জর্ডানের বিশ্ববিদ্যালয়
লুকাস ওরবান

লুকাস আলফোন্সো ওরবান আলেগ্রে (; জন্ম: ৩ ফেব্রুয়ারি ১৯৮৯; লুকাস ওরবান নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রেসিং ক্লাব এবং আর্জেন্টিনা জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড়ের হিসেবে খেললেও মাঝেমধ্যে একজন বাম পার্শ্বীয় রক্ষণভাগের খেলোয়াড় হিসেবেও খেলেন।

আর্জেন্টিনীয় ফুটবল ক্লাব রিভার প্লেতের যুব পর্যায়ের হয়ে খেলার মাধ্যমে ওরবান ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই নিজের খেলার বিকাশ করেছেন। ২০০৮–০৯ মৌসুমে, রিভার প্লেতের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিভার প্লেতের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ১০ ম্যাচে অংশগ্রহণ করেছেন। অতঃপর তিনি তিগ্রে, বর্দো, ভালেনসিয়া, লেবান্তে এবং জেনোয়ার মতো ক্লাবের হয়ে খেলেছেন। ২০১৭–১৮ মৌসুমে, তিনি ২.৫ মিলিয়ন ইউরোর বিনিময়ে জেনোয়া হতে আর্জেন্টিনীয় ফুটবল ক্লাব রেসিং ক্লাবে যোগদান করেছেন।

২০১৩ সালে, ওরবান আর্জেন্টিনার হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত একাধিক ম্যাচ খেলেছেন।

তথ্যসূত্র

বহিঃসংযোগ
 বিডিএফএ.কমে লুকাস ওরবান
 
 

জীবিত ব্যক্তি
১৯৮৯-এ জন্ম
আর্জেন্টিনীয় ফুটবলার
ফুটবল রক্ষণভাগের খেলোয়াড়
আর্জেন্টিনীয় প্রথম বিভাগের খেলোয়াড়
লিগ ১-এর খেলোয়াড়
লা লিগার খেলোয়াড়
সেরিয়ে আ-এর খেলোয়াড়
ক্লাব আতলেতিকো রিভার প্লেতের ফুটবলার
ভালেনসিয়া ফুটবল ক্লাবের খেলোয়াড়
লেভান্তে ইউনিয়ন দেপোর্তিভার খেলোয়াড়
আর্জেন্টিনার আন্তর্জাতিক ফুটবলার
ফ্রান্সে প্রবাসী ফুটবলার
স্পেনে প্রবাসী ফুটবলার
ইতালিতে প্রবাসী ফুটবলার
জেনোয়া ক্রিকেট অ্যান্ড ফুটবল ক্লাবের খেলোয়াড়
ফুটবল ক্লাব জিরোঁদেঁ দে বর্দোর খেলোয়াড়
আর্জেন্টিনীয় প্রবাসী ফুটবলার
রেসিং ক্লাব আভেয়ানেদার খেলোয়াড়
আর্জেন্টিনীয় পুরুষ ফুটবলার
পুরুষ ফুটবল রক্ষণভাগের খেলোয়াড়
ওয়ারেসাত হোসেন বেলাল

ওয়ারেসাত হোসেন বেলাল (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
ওয়ারেসাত হোসেন বেলালের জন্ম নেত্রকোনার  পূর্বধলা উপজেলার বৈরাটি ইউনিয়নের কাজলা গ্রামে। তার বাবার নাম মহিউদ্দিন তালুকদার এবং মায়ের নাম আশরাফুন নেছা। তার স্ত্রীর নাম রওশন হোসেন। তাদের এক ছেলে ও দুই মেয়ে।

কর্মজীবন 
১৯৭১ সালে একাদশ শ্রেণীর শিক্ষার্থী ছিলেন ওয়ারেসাত হোসেন বেলাল। মুক্তিযুদ্ধ শুরু হলে এপ্রিল মাসের মাঝামাঝি মাকে চিঠি লিখে কাউকে না জানিয়ে  ভারতে চলে যান। তুরায় প্রশিক্ষণ নেন এবং প্রশিক্ষণ শেষে ১১ নম্বর সেক্টরের ঢালু ও মহেন্দ্রগঞ্জ সাব-সেক্টরে যুদ্ধ করেন।তিনি বর্তমানে একজন জাতিয় সংসদ সদস্য, নেত্রকোনা ০৫(পূর্বধলা) আসন থেকে নির্বাচিত সাংসদ।

মুক্তিযুদ্ধে ভূমিকা 
১৯৭১ সালের জুন মাসে ময়মনসিংহ জেলার অন্তর্গত জেলা সদরের উত্তরের হালুয়াঘাট এলাকায় ছিলো সীমান্ত ফাঁড়ি (বিওপি)। এই বিওপিতে ছিল একদল পাকিস্তানি সেনা। ভারত-বাংলাদেশ সীমান্তে ছিলো এ বিওপির অবস্থান। তারা ছিল অত্যন্ত সুরক্ষিত। জুন মাসের একদিন মুক্তিবাহিনীর কয়েকটি দল সেখানে আক্রমণ করে। একটি দলে ছিলেন ওয়ারেসাত হোসেন বেলাল। তার বড় ভাই শাখাওয়াত হোসেন বাহার (বীর প্রতীক) ছিলেন দলনেতা। জুন মাসের এক রাতের অন্ধকারে ওয়ারেসাত হোসেন বেলালসহ একদল মুক্তিযোদ্ধা এগিয়ে যেতে থাকলেন পাকিস্তান সেনাবাহিনীর প্রতিরক্ষা অবস্থানের দিকে। তাদের পথ দেখাচ্ছিলেন একজন পথপ্রদর্শক। তার ভুল নির্দেশনায় তারা ঢুকে পড়লেন বিপজ্জনক এক স্থানে। তাদের উপস্থিতি টের পেয়ে পাকিস্তানি সেনারা আক্রমণ চালায়। প্রচণ্ড গুলিবর্ষণের মধ্যে মুক্তিযোদ্ধারা পজিশন নিলেন। একই সময়ে শুরু হলো ভারত থেকে গোলাবর্ষণ। সেগুলো তাদের অবস্থানেই পড়তে থাকল। নিমেষে মুক্তিযোদ্ধা কয়েকজন হতাহত হলেন। ওয়ারেসাত হোসেন বেলাল সাহসিকতার সঙ্গে পরিস্থিতি মোকাবিলা করলেন। জীবন-মৃত্যুর সন্ধিক্ষণে তার প্রচেষ্টায় বেঁচে গেল অনেক মুক্তিযোদ্ধার প্রাণ।
পরিকল্পনা অনুযায়ী রাতের অন্ধকারে ওয়ারেসাত হোসেন বেলালরা সীমান্ত অতিক্রম করে পাকিস্তান সেনাবাহিনীর প্রতিরক্ষা অবস্থানে যাওয়া এবং মুক্তিযোদ্ধাদের এ দলটি আক্রমণ শুরু করার আগে সেখানে ভারত থেকে আর্টিলারি গোলাবর্ষণের। গোলাবর্ষণ শেষ হওয়া মাত্র তারা আক্রমণ শুরু করবেন। কিন্তু পথপ্রদর্শকের ভুলে ওয়ারেসাত হোসেন বেলালরা পাকিস্তান সেনাবাহিনীর প্রতিরক্ষা অবস্থানের একদম কাছে চলে যান। নিজেদের গোলায় এবং পাকিস্তানি সেনাদের গুলিতে বেশ কয়েকজন মুক্তিযোদ্ধা তখনই শহীদ হন। ওয়ারেসাত হোসেন বেলালের পাশেই ছিলেন তাদের দলের একজন এলএমজিম্যান। তিনি তার চোখের সামনেই শহীদ হন। জীবন-মৃত্যুর ওই সন্ধিক্ষণে ওয়ারেসাত হোসেন বেলাল জীবনের ঝুঁকি নিয়ে সাহসী ভূমিকা পালন করেন। তার প্রচেষ্টায় বেঁচে যায় অন্য মুক্তিযোদ্ধাদের প্রাণ।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
জীবিত ব্যক্তি
একাদশ জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
১৯৫৮-এ জন্ম
দশম জাতীয় সংসদ সদস্য
মুক্তিবাহিনীর কর্মকর্তা
দ্য শিলং টাইমস

দ্য শিলং টাইমস হল ভারতের উত্তর-পূর্বাঞ্চলীয় রাজ্য মেঘালয়ের সবচেয়ে পুরোনো এবং সর্বাধিক জনপ্রিয় ইংরেজি দৈনিক পত্রিকা।

ইতিহাস
১৯৪৫ সালের ১০ আগস্ট সাপ্তাহিক ম্যাগাজিন আকারে পত্রিকাটি যাত্রা শুরু করে। তখন এর সম্পাদক ছিলেন স্বর্গীয় সুধীন্দ্র ভূষণ চৌধুরী। ১৯৫৮ সালে পত্রিকাটি দৈনিক পত্রিকায় রূপান্তরিত হয়। কিন্তু আর্থিক সীমাবদ্ধতার কারণে মাত্র ছয় মাসের মধ্যে পত্রিকাটি ফের সাপ্তাহিক সংস্করণে ফিরে যায়। ১৯৬১ সালে পি.এন. চৌধুরী এ সাপ্তাহিক পত্রিকার স্বত্বাধিকারী নির্বাচিত হন এবং সম্পাদক হিসেবে দায়িত্ব নেন।
পি.এন. চৌধুরীর মৃত্যুর পর তার পুত্র জনাব মানস চৌধুরী ১৯৭৮ সালের ১ এপ্রিল দ্য শিলং টাইমস পত্রিকার দায়িত্ব গ্রহণ করেন। নানা প্রতিবন্ধকতা পেরিয়ে ১৯৮৭ সালের মার্চ মাসে এটি দৈনিক পত্রিকা হিসেবে পুনরায় আত্নপ্রকাশ করে। ১৯৯২ সালের ৯ নভেম্বর দ্য শিলং টাইমস কর্তৃপক্ষ পত্রিকাটির গারো পাহাড় সংস্ককরণ বের করে। ১৯৯৩ সালের ১৩ জানুয়ারি গারো ভাষায় প্রকাশিত হয় সাপ্তাহিক জানেরা (Janera)। সাপ্তাহিক পত্রিকাটি সেসময় অনেক জনপ্রিয়তা পায়। পরবর্তীতে ২০০০ সালের ৩১ জুলাই এটি সালান্তিনি জানেরা (Salantini Janera) নামে দৈনিক পত্রিকা হিসেবে প্রকাশিত হয়। ১৯৯৫-’৯৬ সালে পত্রিকাটি শিলং, তুরা, গুয়াহাটি এবং দিল্লীতে এর সুবর্ণ জয়ন্তী উৎযাপন করে। ২০০৪-’০৫ সালে আসামের গুয়াহাটিতে দ্য শিলং টাইমস পত্রিকার হীরক জয়ন্তী উপলক্ষে এক জাঁকালো অনুষ্ঠানের আয়োজন করা হয়। অনুষ্ঠানটির শুভ উদ্ভোধন করেন ভারতের প্রধানমন্ত্রী ডঃ মনমোহন সিংহ। ২০০৫ সালে পত্রিকাটির সম্পাদক জনাব মানস চৌধুরী সাংবাদিকতায় অবদানের স্বীকৃতিসরূপ পদ্মশ্রী সম্মানে ভূষিত হন। ২০০৯ সালের জুন থেকে দ্য শিলং টাইমস কর্তৃপক্ষ আসামের গুয়াহাটি থেকে সংবাদ লাহাড়ি নামে একটি বাংলা দৈনিক প্রকাশ করে আসছে।

তথ্যসূত্র

সংবাদপত্র
ভারতের সংবাদপত্র
ভারতের ইংরেজি ভাষার সংবাদপত্র
শিলং
১৯৪৫-এ ভারতে প্রতিষ্ঠিত
১৯৪৫-এ প্রতিষ্ঠিত সংবাদপত্র
ই-মেইল স্প্যাম

স্প্যামিং হল যখন কোনও ব্যক্তি বা সংস্থা অন্য ব্যক্তিকে অবাঞ্ছিত ইমেল পাঠায়। স্প্যাম ইমেলগুলি অবাঞ্ছিত "জাঙ্ক মেইল" এর কম্পিউটার সংস্করণ যা একটি মেইলবক্সে আসে, যেমন বিজ্ঞাপনপ্রচারপত্র। স্প্যাম ইমেলগুলি সাধারণত ব্যক্তিটিকে কিছু কেনার চেষ্টা করতে বা অন্য কিছু করার চেষ্টা করতে পাঠানো হয় যা প্রেরকের জন্য লাভের কারণ হবে।কেউ স্প্যাম িং করলে পাঠানো ইমেলগুলিকে স্প্যাম বলা হয়। যে ব্যক্তি বা সংস্থা অবাঞ্ছিত ইমেল পাঠিয়েছে তাকে স্প্যামার বলা হয়। এই দুটি শব্দই "স্প্যাম" নামে ক্যানড মাংসের একটি ব্র্যান্ড থেকে এসেছে, কিন্তু এটি ১৯৭০ সালে ব্রিটিশ কমেডি গ্রুপ মন্টি পাইথন দ্বারা নির্মিত একটি সংক্ষিপ্ত স্কেচ যা "স্প্যাম" শব্দটি ব্যাপকভাবে অবাঞ্ছিত ইমেল বার্তা বোঝাতে ব্যবহৃত হয়েছিল।

সংক্ষিপ্ত বিবরণ 
ইন্টারনেট (ARPANET) শুরু থেকেই জাঙ্ক ইমেল পাঠানোর নিষিদ্ধ করা হয়েছে।

তথ্যসূত্র 

স্প্যামিং
ইন্টারনেট জালিয়াতি
বিপণন কৌশল
ইমেইল
বিজ্ঞাপন
মাধ্যম অনুযায়ী বিজ্ঞাপন
ডিজিটাল মার্কেটিং
অনলাইন বিজ্ঞাপন
প্রসার ও বিপণন যোগাযোগ
ইন্টারনেট ভিত্তিক প্রতারণা
শ্রীমান (অভিনেতা)

শ্রীমান একজন খ্যাতনামা দক্ষিণ ভারতীয় অভিনেতা। তিনি তামিল চলচ্চিত্রের প্রখ্যাত প্রযোজক প্রকাশ রেড্ডির ছেলে।

প্রাথমিক জীবন
তিনি ভারতের অন্ধ্রপ্রদেশের রাজামুন্দ্রিতে তামিলভাষী পরিবারে জন্মগ্রহণ করেন। তার বাবা তামিল চলচ্চিত্র প্রযোজক প্রকাশ রেড্ডি যিনি ২২ টি চলচ্চিত্র তৈরি করেছেন এবং মা জয়া লক্ষ্মী। অভিনেতা শ্রীমানের স্কুল জীবন কেটেছে চেন্নাই শহরে। তিনি চেন্নাইয়ের আদিয়ার এলাকায় অবস্থিত ভারত উচ্চ মাধ্যমিক বিদ্যালয়ে পড়াশোনা করেন। পরবর্তীতে পাচায়াপ্পা'স কলেজ, চেন্নাই থেকে বি.কম. পাশ করেন।

বৈবাহিক জীবন
অভিনেতা শ্রীমান নমিতা নামে একজন ডাক্তারের সাথে বিবাহ বন্ধনে আবদ্ধ হন।

অভিনয় জীবন
শ্রীমান ১৯৭৫ সালে বাংগারা মানাসুলো (Bangara Manushulu) নামে একটি চলচ্চিত্রে একজন শিশু শিল্পী হিসেবে অভিনয় করেন। সেসময় তার অভিনীত আরো কিছু ছবি মুক্তি পায়। পরবর্তীতে পড়াশোনার জন্য তিনি বিরতি নেন এবং ১৯৯০ এর দশকের মাঝামাঝি সময় থেকে ফের চলচ্চিত্রে নিয়মিত হন।

অভিনীত ছবির তালিকা

তথ্যসূত্র

তামিল চলচ্চিত্র অভিনেতা
ভারতীয় চলচ্চিত্র অভিনেতা
ভারতীয় অভিনেতা
জীবিত ব্যক্তি
তেলুগু ব্যক্তি
১৯৭২-এ জন্ম
চেন্নাইয়ের অভিনেতা
তেলুগু চলচ্চিত্র অভিনেতা
পরিপূরক রং

পরিপূরক রঙ হলো এক জোড়া রং যাদের একত্র করলে একটি অপরটিকে নিষ্ক্রিয় করে দেয়। অর্থাৎ রঙদুটো মেশালে তা সাদা বা কালো বর্ণ ধারণ করে। আর পাশাপাশি বসালে রঙদুটোর মধ্যে তীব্রতম বৈপরিত্য দেখা যায়। এরকম তীব্র বর্ণ দ্বন্দ্বের কারণে মাঝেমধ্যে এদের জন্যে বিপরীত রং শব্দবন্ধটি বেশি উপযুক্ত মনে করা হয়।

কোন রং যুগলকে পরিপূরক বলা হবে তা রঙতত্ব বা মডেলের উপর নির্ভর করে:
 আধুনিক রঙতত্বে ব্যবহৃত আরজিবি সংযোজী মডেল বা সিএমওয়াইকে বিভাজক মডেলে পরিপূরক যুগল হলো লাল-সায়ান, সবুজ-ম্যাজেন্টা এবং নীল-হলুদ
 ঐতিহ্যবাহী আরওয়াইবি রং মডেলে পরিপূরক রং যুগলসমূহ হলো লাল-সবুজ, হলুদ-পার্পল এবং নীল-কমলা। তবে এরা পরিপূরক রঙের আধুনিক সংজ্ঞায় পড়ে না, কারণ মিশ্রিত করলে এরা বাদামি বর্ণ ধারণ কথে।
 অপোনেন্ট প্রসেস তত্বানুসারে সবচেয়ে বৈসাদৃশ্যপূর্ণ বা বিষম রঙযুগল হলো লাল-সবুজ এবং নীল-হলুদ।

ব্যবহারিক প্রয়োগ
নন্দনতাত্ত্বিকভাবে আনন্দদায়ক শিল্প এবং গ্রাফিক নকশায় পরিপূরক রঙের ব্যবহার একটি গুরুত্বপূর্ণ বিষয়। এছাড়া অন্যান্য ক্ষেত্রে যেমন লোগো বা দোকানের সাইনবোর্ডেও এর প্রয়োগ হয়। পাশাপাশি রাখলে পরিপূরক রঙদ্বয় পরস্পরকে আরো বেশি উজ্জ্বলভাবে ফুটিয়ে তোলে।

পরিপূরক রঙের অন্যরকম ব্যবহারিক প্রয়োগও আছে। কমলা ও নীল পরিপূরক রং হওয়ায় লাইফবোট বা ভেলাগুলো সবসময়ই কমলা রং করা হয়, যাতে জাহাজ বা বিমান থেকে নীল সমুদ্রের বুকে নৌকাটি স্পষ্টভাবে দেখা যায়।

অ্যানাগ্লিফ থ্রিডি সিস্টেমে কম্পিউটার পর্দায় ত্রিমাত্রিক ছবি তৈরি করতে লাল ও সায়ান রঙের কাচ ব্যবহার করা হয়।

‎আরও দেখুন
 পরিপূরক তরঙ্গদৈর্ঘ্য

টীকা ও উদ্ধৃতি

গ্রন্থপঞ্জি
Isabelle Roelofs and Fabien Petillion, La couleur expliquée aux artistes, Editions Eyrolles, (2012), .
John Gage, Couleur et Culture, Usages et significations de la couleur de l'Antiquité à l'abstraction, (1993), Thames and Hudson 
Philip Ball, Histoire vivante des couleurs (2001),  Hazan Publishers, Paris, 
Goethe, Theory of Colours, trans. Charles Lock Eastlake, Cambridge, MA: MIT Press, 1982. 

রং (বর্ণ)
শৈল্পিক কৌশল
প্রতিসাম্য

প্রতিসাম্য (গ্রিক শব্দ συμμετρία সিমেট্রিয়া  যার অর্থ "মাত্র সম্বন্ধীয়, আনুপাতিক, সজ্জা, বিন্যাস") বলতে দৈনন্দিন ভাষায় ছন্দ এবং সুন্দর অনুপাত এবং ভারসাম্যকে বোঝায়। [./প্রতিসাম্য#cite_note-1 [পাদটীকা 1]] গণিতশাস্ত্রে, "প্রতিসাম্যের" পুঙ্খানুপুঙ্খ সংজ্ঞা রয়েছে- যদি কোন বস্তুকে প্রতিফলন, ঘূর্ণন অথবা আরোহী পদ্ধতি ইত্যাদি বিবিধ রূপান্তর প্রক্রিয়ার মাধ্যমেও অপরিবর্তিত দেখানো যায়। যদিও "প্রতিসাম্যের" এই দুই অর্থ দুইভাবে বলা তাও তারা সম্পর্কিত। উভয়দিক থেকেই এখানে আলোচনা করা হয়েছে।

গণিতশাস্ত্রে

যুক্তিবিদ্যায়

গণিতের অন্যান্য ক্ষেত্রে 
জ্যামিতিক প্রতিসাম্যতা

বিজ্ঞান ও প্রকৃতিতে

পদার্থবিজ্ঞানে

জীববিজ্ঞানে 
সাধারণত জীবজগতকে বিভিন্ন শ্রেনিতে ভাগ করার একটি মাধ্যম।হলো প্রতিসাম্যতা।প্রতিসাম্য বলতে প্রাণীদের মধ্যরেখীয় তলের দুপাশে সমান আকার আকৃতি বিশিষ্ট অবস্থানকে বোঝায় । প্রাণীদের প্রতিসম প্রাণী এবং অপ্রতিসম প্রাণীদের সিরিজে ভাগ করা যায় । বিভিন্ন ধরনের প্রতিসাম্য দেখা যায় । গোলীয় প্রতিসাম্য অরিয় প্রতিসাম্য দ্বি অরীয় প্রতিসাম্য দ্বিপাশ্বীয় প্রতিসাম্য এবং অপ্রতিসাম্য । তবে কিছু কিছু ব্যতিক্রমি প্রতিসাম্য যেমন চর্তুঅরীয় প্রতিসাম্য ।এটি সাধারণত জেলিফিসের দেখা যায় ।

রসায়নে

সামাজিক মিথষ্ক্রিয়ায়

শিল্পকলায়

স্থাপত্যকলায়

মৃৎ ও ধাতব তৈজসশিল্পে

গালিচা ও কম্বলে

সঙ্গীতে

সমতুল্যতায়

চারুকলায়

সাহিত্যে

See also

নোটসমূহ

তথ্যসূত্র 

জ্যামিতি
তাত্ত্বিক পদার্থবিজ্ঞান
আলোকবিজ্ঞান
নন্দনতত্ত্ব
শৈল্পিক কৌশল
প্রতিসাম্য
প্রিয়ন

'প্রিয়ন' হলো ভাইরাসের মতোই একপ্রকার সংক্রামক সত্ত্বা যা PrP (prion protein) নামক প্রোটিন বা আমিষ দিয়ে তৈরি । এটিকে  'transmissible spongiform encephalopathies' নামক স্নায়ুতন্ত্রের জটিলতার জন্য দায়ী করা হয়।
প্রিয়ন গবাদি পশুর 'Mad cow disease' ও 'scrapie' , মানুষের 'Creutzfeldt–Jakob disease' (CJD), 'Gerstmann–Sträussler–Scheinker syndrome', fatal familial insomnia, এবং 'kuru' - এসব ভয়ানক মারণব্যাধির কারণ।..
প্রিয়ন সুস্থ কোষের ভিতরে প্রবেশ করে কোষাভ্যন্তরস্থ প্রোটিনের ব্যাপক ক্ষতি সাধন করতে পারে। প্রায় সব প্রিয়ন প্রোটিন এমাইলয়েড নামক জমাটবদ্ধ প্রোটিন তৈরি করে। এ জমাটবদ্ধ প্রোটিন খুবই স্থায়ী এবং এগুলো আক্রান্ত স্থানে জমা হয়ে টিস্যুর মৃত্যু পর্যন্ত ঘটাতে পারে।

প্রকারভেদ 
যেসব প্রোটিন দিয়ে প্রিয়ন গঠিত তা আমাদের পুরো দেহে স্বাভাবিকভাবেই রয়েছে। তবে যেসব প্রিয়ন সংক্রামক সেগুলোর গঠন ভিন্ন এবং সেগুলো সহজে ভেংগে যায়না। 
PrPC হল দেহের স্বাভাবিক প্রিয়ন, আর PrPSc হল সংক্রামক প্রিয়ন।.

স্বাভাবিক প্রিয়নের কাজ 
একটি গবেষণায় দেখা গেছে যে কেন্দ্রীয় স্নায়ুতন্ত্রে ভেংগে যাওয়া স্বাভাবিক প্রিয়ন Schwann Cell এর মায়েলিন বা চর্বির আবরণের পুনর্গঠনে সাহায্য করে। অন্য একটি গবেষণায় পাওয়া যায়, প্রিয়ন অস্থিমজ্জার রক্তকোষ তৈরিকারী প্রাথমিক কোষ গুলোতে থাকে, যেসব প্রাথমিক কোষ সমূহে প্রিয়ন থাকেনা সেগুলো খুব সহজেই কার্যকারীতা হারিয়ে ফেলে।

বিস্তার 
প্রিয়ন প্রোটিনটি মূলত খাবারের সাথে দেহে প্রবেশ করে । যেসব শষ্যক্ষেতে পশুর মল সার হিসেবে ব্যবহার করা হয় সেসব ক্ষেতের ফসলের মাধ্যমে এ বিষ ছড়ানোর সম্ভাবনা অনেক বেশি। মজার ব্যাপার হলো মহিলাদের বন্ধ্যাত্ব দূর করতে ব্যবহৃত   'Human menopausal gonadotropin' (একধরনের হরমোন যা মূত্র থেকে সংশ্লেষ করা হয়) থেকেও এই ভয়ানক প্রোটিনটি ছড়াতে পারে। .

ক্ষতিকর প্রভাব 
প্রিয়ন সমূহ স্নায়ুকোষের ভিতর জমা হয়ে স্বাভাবিক প্রোটিনগুলোকে এমাইলয়েড প্রোটিনে পরিণত করে যা টিস্যুর স্বাভাবিক গঠনকে বিঘ্নিত করে। যার ফলে পুরো টিস্যুটি স্পঞ্জের ন্যায় বিকৃত রূপ নেয় এবং স্নায়ুকোষে ছোট ছোট গহবর তৈরি হয়। 
যদিও এ রোগটির সুপ্তাবস্থা প্রায় ৫ থেকে ১০ বছর , একবার রোগের লক্ষণ প্রকাশ পেলে তা খুব দ্রুত মারাত্মক আকার ধারণ করে- এমনকি মৃত্যু পর্যন্ত হতে পারে।

লক্ষণসমূহ 
খিচুনি, স্মরণ-শক্তি হ্রাস, অস্বাভাবিক চলন প্রক্রিয়া ( ataxiaঃ balance and coordination dysfunction), আচার-আচারনে অস্বাভাবিকতা ইত্যাদি।

প্রিয়ন দিয়ে সংগঠিত রোগসমূহ

প্রতিকার 
কোন সুনির্দিষ্ঠ প্রতিষেধক প্রিয়নের বিরুদ্ধে কার্যকর নয়। তবে 'Antiprion antibodies' নামক এন্টিবডি আবিষ্কৃত হয়েছে যা 'blood-brain-barrier' কে অতিক্রম করে প্রিয়ন প্রোটিনকে ধ্বংশ করতে সক্ষম।
Polythiophenes এবং Astemizole-এই দুটি ঔষুধও প্রিয়নের বিরুদ্ধে কাজ করে বলে জানা গিয়েছে।

তথ্যসূত্র 

ভাইরাস
আমিষ
সংক্রামক রোগ
বংশাণুবিজ্ঞান
প্রোটিন